## OPĆINA DOMALJEVAC-ŠAMAC

## Posavskih branitelja 148, 76 233 Domaljevac tel: 031/716-600, fax: 031/716-604

## Bosna i Hercegovina

## Federacija BiH

## Županija Posavska

## OPĆINA DOMALJEVAC-ŠAMAC

***Općinski načelnik***

Broj: 01-31-1659/19

Domaljevac, 20. 11. 2019. godine

Na temelju Odluke o davanju u zakup poslovnih prostorija Centra za zdravo starenje („Službeno glasilo općine Domaljevac-Šamac“, broj: 4/19) i članka 37. Statuta općine Domaljevac-Šamac („Službeno glasilo općine Domaljevac-Šamac“, broj: 3/09 i 1/10) općinski načelnik, raspisuje

**JAVNI POZIV**

**o davanju u zakup poslovnih prostorija Centra za zdravo starenje prikupljanjem pismenih ponuda**

**I.**

Oglašava se davanje u zakup Centra za zdravo starenje u Domaljevcu, ulica 104. HVO brigade 10a, k.č. 3733/22, PL 178, korisne površine 338 m2, prizemlje+kat.

Centar se zdravo starenje daje se u zakup za obavljanje djelatnosti dnevne i cijelodnevne brige o starijim osobama i osobama u stanju potrebe.

**II.**

Centar za zdravo starenje daje se u zakup za obavljanje poslovnih djelatnosti iz točke I. stavak 2. ovog Javnog poziva na period od 5 (pet) godina.

Općina Domaljevac-Šamac u svakom trenutku može jednostrano otkazati ugovor o zakupu Centra u slučaju nastanka potrebe koja bi predstavljala viši interes za općinu Domaljevac-Šamac.

**Ill.**

Početna cijena zakupnine Centra za zdravo starenje sa opremom koja se nalazi u Centru za zdravo starenje je 2.000,00 KM (dvijetisuće i 00/100 KM) mjesečno.

**IV.**

Obilazak Centra za zdravo starenje može se izvršiti 26. 11. 2019. godine od 900 do 1000 sati.

**V.**

Pravo podnošenja pisane prijave za sudjelovanje na javnom pozivu, imaju sve fizičke i pravne osobe. Ako se na Javni poziv prijavi fizička osoba i njegova ponuda bude najpovoljnija, dužna je u roku od 30 dana od prijema obavijesti o izboru izvršiti registraciju pravne osobe, za obavljanje djelatnosti navedene u Javnom pozivu.

**VI.**

Popis dokumentacije koju je potrebno priložiti:

* Prijava na javni poziv sa ponuđenim mjesečnim iznosom zakupa,
* Dokaz o registraciji odnosno Aktuelni izvod iz sudskog registra – za pravna lica,
* Kopija osobne iskaznice - za fizička lica,
* Dokaz o uplati jamstva od tri mjesečne polazne zakupnine

**VII.**

Pisane prijave se predaju na protokol općine Domaljevac-Šamac ili putem pošte, na adresu ugovornog tijela, u zatvorenoj koverti na kojoj, na prednjoj strani koverte, mora biti navedeno:

***Općina Domaljevac - Šamac***

***Posavskih branitelja 148, 76233 Domaljevac***

***„Prijava za zakup Centra za zdravo starenje“***

***„NE OTVARAJ“***

Na zadnjoj strani koverte prijavitelj je dužan da navede naziv društva ili obrta odnosno ime i prezime te adresu.

Prijave se primaju do 28. 11. 2019. godine do 1200 sati.

Prijavitelji koji ponude dostavljaju poštom preuzimaju rizik ukoliko prijave ne stignu do krajnjeg roka utvrđenog ovim Javnim pozivom.

Prijavitelji mogu nazočiti otvaranju ponuda.

**VIII.**

Prijave zaprimljene nakon isteka roka za prijem vraćaju se neotvorene prijaviteljima.

**IX.**

Najpovoljnija ponuda po javnom pozivu je ponuda koja sadrži najviši ponuđeni mjesečni iznos zakupnine.

U slučaju da su dvije ili više ponuda fižičkih ili pravnih osoba jednake i pri tome su utvrđene kao najpovoljnije, prednost ima ponuda koja je prije pristigla.

**X.**

Ne može se prihvatiti niti jedna prijava na javni poziv o davanju u zakup, ukoliko je ponuđeni iznos mjesečne zakupnine u prijavi ispod najniže mjesečne zakupnine navedene u javnom pozivu.

Ne može se prihvatiti prijava fizičkih i pravnih osoba koje su po bilo kojoj osnovi dužnici općini Domaljevac-Šamac zbog neispunjenih dospjelih obaveza.

Služba za financije i gospodarstvo će po službenoj dužnosti izvršiti provjere o postojanju smetnji iz predhodnog stavka ovog članka za sudionika Javnog poziva čija ponuda bude najpovoljnija.

**XI.**

Jamstvo u visini od tri mjesečne početne zakupnine prijavitelj mora uplatiti na žiro račun općine Domaljevac-Šamac broj: 3060370000002134 otvoren kod Addiko banke.

Prijavitelju čija je ponuda utvrđena kao najpovoljnija, uplaćeno jamstvo uračunava se u zakupninu za prve mjesece zakupa, a ostalim prijaviteljima čije ponude nisu prihvaćene jamstvo se vraća u roku od 5 dana od dana potpisivanja Ugovora sa izabranim prijaviteljem.

Jamstvo se ne vraća prijavitelju na Javnom pozivu čija je ponuda utvrđena kao najpovoljnija, ako odustane od ponude, odnosno od sklapanja ugovora o zakupu.

**XII.**

Kao sredstvo osiguranja za plaćanje zakupnine i ostalih obveza za vrijeme trajanja ugovora bit će polaganje mjenice ili bankovne garancije na tromjesečni iznos ponuđene zakupnine od strane izabranog prijavitelja u roku od 15 dana od dana potpisivanja Ugovora.

**XIII.**

Zakupac je dužan plaćati zakupninu u roku od 8 dana od dana prijema računa od Službe za financije i gospodarstvo općine Domaljevac-Šamac. Pored zakupnine, zakupac je dužan plaćati troškove komunalnih usluga za Centar kao i druge obveze koje proizlaze iz zakupnog odnosa.

Zakupac koristi poslovni prostor u svrhu i na način određen ugovorom o zakupu.

Zakupac ne smije raditi preinake poslovne prostorije kojima se bitno mijenjaju konstrukcija, raspored, namjena ili vanjski izgled Centra, kao ni druge radove bez suglasnosti Službe za pravne poslove, urbanizam i katastar općine Domaljevac-Šamac.

Zakupac je dužan snositi troškove tekućeg održavanja, kao što je dužan da o svom trošku popravi oštećenja Centra koja sam prouzroči.

Sredstva uložena za dodatno uređenje Centra kao i uređenje vanjskih površina priznat će se kroz plaćanja mjesečne zakupnine, na način da će se najviše 50% iznosa mjesečne zakupnine kompezirati s uloženim sredstvima u ovisnosti od mogućnosti trajanja zakupnog odnosa i visine priznatih ulaganja od strane Službe za pravne poslove, urbanizam i katastar općine Domaljevac-Šamac.

U slučaju raskida ugovora ili prekida ugovora zakupac ne smije odnijeti ugrađene uređaje, niti oštetiti Centar ukoliko su ti radovi bili predmet ulaganja vlastitih sredstava i kompezacije istih sa zakupninom. Ukoliko zakupac jednostrano raskine ugovor o zakupu prije nego što su kompezirana sredstva iz prethodnog stavka, općina Domaljevac-Šamac nije dužna nadoknaditi uložena sredstva zakupca.

**XIV.**

Nadzor nad korištenjem Centra vrši Služba za pravne poslove, urbanizam i katastar općine Domaljevac-Šamac.

**XV.**

Javno otvaranje prikupljenih prijava održat će se 28. 11. 2019. godine do 1215 sati u zgradi Općine Domaljevac-Šamac, Sala za sastanke.

**XVI.**

Ako prijavitelj kojemu je dodjeljen Centar za zdravo starenje ne pristupi zaključenju ugovora o zakupu u roku od 15 dana od dana dostavljanja poziva za zaključenje ugovora, smatra se da je odustao od ponude.

**XVII.**

Sve informacije u vezi ovog Javnog poziva koji se daje u zakup mogu se dobiti u zgradi općine Domaljevac-Šamac ili na telefon broj 031 716 600, kontakt osoba Miroslav Lucić.

## *Općinski načelnik*

## *Stjepan Piljić, prof.*